Det danske mixeddoublepar med Thomas Laybournog nordjyske Kamilla Juhl spillede sig lørdag i finalen i Indonesian Open efter en dramatisk sejr over de indonesiske verdensmestre.

Blot halvanden måned før OL viser mixed doublen med Thomas Layborn og Kamilla Juhl storform. Lørdag spillede parret sig således i finalen i Super Serie-turneringen Indonesian Open efter en dramatisk og yderst spændende sejr over de indonesiske verdensmestre, Nova Widianto/Liliyana Natsir. Sejrscifrene lød på 22-20, 22-20 og i begge sæt overlevede danskerne flere indonesiske sætbolde. I første sæt var Laybourn/Juhl bagud 18-20, men vandt så fire bolde i træk, og i andet sæt var de bagud 19-20, hvorefter de vandt tre bolde i træk. Imponerende af danskerne, der ikke for alvor har strålet hidtil i 2008. I finalen venter de stærke kinesere, Ling Gao og Bo Zheng, der sidste år blandt andet sejrede i All England. /ritzau/